./data/phi0474/phi058/phi0474.phi058.perseus-lat1.xml
M. Tullius Cicero
quo de generemulta praecipi possunt sed hoc et brevissimum est et facillime teneri potest, ut ita se gerant in istis Asiaticis itineribus ut si iter Appia via faceres, neve interesse quicquam putent utrum Trallis an Formias venerint   ac siquis est ex servis egregie fidelis, sit in domesticis rebus et privatis ; quae res ad officium imperi tui atque ad aliquam partem rei publicae pertinebunt, de iis rebus ne quid attingat   multa enim quae recte committi servis fidelibus possunt tamen sermonis et vituperationis vitandae causacommittenda non sunt